open-index/open-wikipedia-markdown huggingface dataset:
Eugen von Böhm-Bawerk

__NOTOC__
**Eugen von Böhm-Bawerk** (koko nimi *Eugen, Ritter von Böhm von Bawerk* 12. helmikuuta 1851 Brünn, Määri, Itävallan keisarikunta – 27. elokuuta 1914 Kramsach, Tiroli, Itävalta-Unkari) oli itävaltalainen taloustieteilijä ja valtiomies. Böhm-Bawerk oli eräs keskeisistä itävaltalaisen taloustieteen edustajista yhdessä Carl Mengerin ja Friedrich von Wieserin kanssa. Mengerin työhön perustuen Böhm-Bawerk kehitti teorian koron määräytymiselle ja pääoman kiertoajalle markkinan saavuttaessa tasapainon.

Böhm-Bawerk opiskeli Wienin yliopistossa ja useissa saksalaisissa yliopistoissa. Hänen ensimmäinen professuurinsa oli Innsbruckin yliopistossa, jota virkaa hän hoiti 1884–1889. Wienin yliopistossa hän toimi professorina vuodesta 1904. Akateemisen uransa lisäksi hän toimi Itävallan valtiovarainministeriössä useissa viroissa vuosina 1872–1875 ja uudelleen 1890–1904. Hän oli useaan otteeseen tänä aikana Itävallan valtiovarainministeri. Ministeriössä hän osallistui vuoden 1892 rahauudistuksen valmisteluun ja kultakannan käyttöönottoon.

Böhm-Bawerkin teorioilla pääomasta ja koron määräytymisestä oli vaikutus myöhempiin ekonomisteihin kuten Knut Wickselliin ja Irving Fisheriin ja ne ovat edelleen nykyisen talousteorian näitä koskevien käsitysten perusta.

Hänen tunnetuimpia teoksiaan on kolmiosainen *Capital and Interest*, jonka hän kirjoitti 1880-luvulla.

Böhm-Bawerk oli ensimmäinen ekonomisti joka kritisoi Karl Marxin näkemystä, jonka mukaan työläisiä riistetään taloudessa. Toisin kuin Marxin lisäarvoteoria, Böhm-Bawerk näki tuotannon epäsuorana prosessina, jolla on tietty aikarakenne ja jossa investoitiin maahan ja työvoimaan. Useimmat ekonomistit nykyään asettuvat Böhm-Bawerkin kannalle. Hän kirjoitti useita kriittisiä teoksia marxilaisia teorioita vastaan, kuten *Karl Marx and the Close of His System* (1898).

George Reisman luonnehtii Böhm-Bawerkia itävaltalaisen koulukunnan toiseksi tärkeimmäksi ekonomistiksi Ludwig von Misesin jälkeen (von Mises oli Böhm-Bawerkin oppilas).

## Bibliografia
*
*
*
*
*
*
*
*
*
*
*

## Huomautukset

## Lähteet

## Aiheesta muualla
Rianne Sigmond

**Rianne Sigmond** (s. 2. toukokuuta 1984 Schiedam, Alankomaat) on alankomaalainen soutaja. 

Sigmond kuului Alankomaiden kevyeen pariaironeloseen, joka voitti maailmanmestaruuden Chungjiussa 2013. Hän oli MM-kilpailuissa yhdeksäs kevyessä pariairokaksikossa Poznańissa 2009 ja Bledjärvellä 2011.

Sigmond kilpaili vuoden 2012 kesäolympialaisissa sijoittuen kahdeksanneksi kevyessä pariairokaksikossa edustaen Alankomaita.

## Lähteet
Eeva Kärkkäinen

**Eeva Kärkkäinen** (s. 13. lokakuuta 1989) on suomalainen poliitikko ja politiikan taustavaikuttaja. Hän on opiskellut valtiotieteitä Uppsalan yliopistossa ja Helsingin yliopistossa. Koulutukseltaan Kärkkäinen on valtiotieteiden maisteri.

Kärkkäinen on toiminut useiden keskustalaisten ministereiden erityisavustajana, mukaan lukien Juha Sipilä, Mika Lintilä, Katri Kulmuni, Hanna Kosonen, ja Annika Saarikko. Ennen erityisavustajan tehtäviä Kärkkäinen työskenteli politiikan toimittajana Suomenmaassa sekä MustReadissa. Hän myös kommentoi politiikkaa MTV:n Pöllöraadissa.

Kärkkäinen valittiin Helsingin Keskustan pormestariehdokkaaksi joulukuussa 2020. Kärkkäinen on ollut aiemmin ehdolla kuntavaaleissa ja eduskuntavaaleissa. Vuoden 2019 eduskuntavaaleissa Helsingin vaalipiirissä Kärkkäinen sai 1125 ääntä eikä tullut valituksi. Vuoden 2017 kuntavaaleissa Helsingissä Kärkkäinen sai 177 ääntä eikä tullut valituksi ja on toiminut sen jälkeen Terhi Peltokorven varajäsenenä Helsingin kaupungin kulttuuri- ja vapaa-aikalautakunnassa.

## Lähteet
Métal hurlant

**Métal hurlant** ("Ulvova metalli") oli ranskalainen sarjakuvalehti, jota julkaistiin vuosina 1974–1987 sekä 2002–2004. Métal hurlant julkaisi lähinnä aikuisille suunnattua science fiction -ja fantasiasarjakuvaa. Lehden perustivat Bernard Farkas, Jean-Pierre Dionnet sekä Jean Giraud ja Philippe Druillet. Lehden julkaisijana toimi heidän perustamansa kustantamo Les Humanöids Associées.

Métal Hurlant esitteli sivuillaan suuren määrän uusia taidokkaita ranskalaisia sarjakuvantekijöitä. Lehteen tekivät sisältöä muun muassa Druillet, Giraud, Alexis, Enki Bilal, Vaughn Bodé, Caza, Serge Clerc, Richard Corben, F'Murr, Jean-Claude Forest, Jean-Claude Ga, Dominique Hé, Jacques Lob, Sergio Macedo, Nikita Mandryka, Francis Massé, Jean-Claude Mézières, Réné Pétillon ja Jacques Tardi. Tarinoissa yhdisteltiin monia tieteiskirjallisuuden teemoja. Kuvituksissa taas korostui eroottinen, groteski ja kauhun kuvasto. Métal Hurlantia syytettiin ajoittain siitä, että se painotti näyttävää kuvitusta sisällön sijaan. Lehdestä tuli heti hyvin suosittu, ja sen vaikutus oli merkittävää sekä Euroopassa että Yhdysvalloissa. Useissa maissa julkaistiin samantyyppisissä lehdissä Métal Hurlantin käännettyä sisältöä, muun muassa Yhdysvalloissa Heavy Metal -lehdessä ja Suomessa Kylmä Metalli -lehdessä.

Métal Hurlant ilmestyi aluksi neljä kertaa vuodessa, mutta alkoi vuonna 1976 numerosta 9 eteenpäin ilmestyä kuukausittain. Lehteen lisättiin myös varoitus lapsille sopimattomasta sisällöstä. Lokakuussa 1976 alettiin myös julkaista sisarlehteä Ah! Nana, jonka piirtäjät olivat naisia. Tämän lisäksi Métal Hurlant julkaisi erikoisnumeroita (Hors Serie), jotka oli omistettu eri teemoille, kuten maailmaloppu tai H.P. Lovecraft.

Vuonna 1985 ranskalainen Hachette-kustantamo osti Métal Hurlantin ja Jean-Pierre Dionnetin tilalle päätoimittajaksi tuli Jean-Luc Fromental. Syyskuussa 1986 koko toimitus vaihdettiin ja päätoimittajaksi tuli Claude Gendrot. Tässä vaiheessa lehden taso oli jo laskenut huomattavasti, ja lehden numero 133 elokuussa 1987 jäi sen viimeiseksi. Métal Hurlantia julkaistiin myöhemmin vielä kesäkuusta 2002 joulukuuhun 2004.

## Lähteet
Dick Turpin (vuoden 1974 elokuva)

**Dick Turpin** on vuonna 1974 ensi-iltansa saanut espanjalainen historiallinen elokuva.

## Näyttelijät

## Aiheesta muualla
*
Sinipantaheinä

**Sinipantaheinä** (*Setaria pumila*) on heinäkasvien (Poaceae) heimoon, pantaheinien (*Setaria*) sukuun kuuluva kasvilaji. Se on keskikokoiseksi kasvava yksivuotinen heinälaji, joka muodostaa löyhiä mättäitä. Sinipantaheinä muistuttaa jonkin verran polvipantaheinää (*Setaria parviflora*), mutta lajit ovat erotettavissa tähkylöiden sekä koko kukinnon koon perusteella.

Sinipantaheinä on kasvutavaltaan maanmyötäinen tai polveileva, ja sen varret voivat kasvaa noin 30–40 cm korkeiksi. Lehdet ovat harmaanvihreitä, tasapintaisia sekä tyvistään hieman karvaisia. Lehtitupet ovat kaljuja. Sinipantaheinän kukintona on tiivis, lieriömäinen röyhy, jonka jokaisessa haarassa on vain yksi tähkylä. Tähkylät ovat noin 3 mm pitkiä ja niissä on useita, tavallisesti punakeltaisia vihneitä. Vihneet ovat yleensä noin kolme kertaa tähkylöitä pidempiä. Sinipantaheinä kukkii elo–syyskuussa.

Sinipantaheinää tavataan laajalti pohjoisella pallonpuoliskolla. Sinipantaheinää tavataan muun muassa koko Euroopassa Britteinsaarten ja Pohjoismaiden eteläpuolella. Ison-Britannian ja Pohjoismaiden eteläosissa sinipantaheinää tavataan satunnaisena ja Suomessa siitä on useita havaintoja eri puolilta maata, lähinnä eteläisestä Suomesta sekä muutamilta paikoilta Pohjanmaan rannikkoseuduilta. Sinipantaheinä on Suomessa vieraslaji.

## Lähteet

## Aiheesta muualla
* Laji.fi: Sinipantaheinä (''Setaria pumila'')
* JSTOR Global Plants: ''Setaria pumila'' 
* Integrated Taxonomic Information System (ITIS): ''Setaria pumila'' 
* Global Biodiversity Information Facility (GBIF): ''Setaria pumila'' 
* Flora of North America: ''Setaria pumila'' 
* Flora of China: ''Setaria pumila''
Seinäjoen Sanomat

**Seinäjoen Sanomat** oli Seinäjoen seudulla vuosina 2008–2023 keskiviikkoisin ilmestynyt kaupunkilehti.

*Seinäjoen Sanomat* perustettiin vuonna 2008. Lehti jäi huhtikuussa 2020 ilmestymistauolle koronavirustilanteesta aiheutuneiden taloudellisten syiden vuoksi. Tammikuussa 2021 tiedotettiin, että lehti jatkaisi ilmestymistään helmikuussa 2021. Samalla lehden uutena päätoimittajana aloitti Laura Kaski.

Tammikuussa 2023 Keskisuomalainen-konserni myi lehden Ilkka-konsernille, joka julkaisee Seinäjoella myös kilpailevaa kaupunkilehteä *[[Epari]]a*. Myyjäosapuoli perusteli kauppaa sillä, että se uskoi ”Ilkka-konsernin pystyvän parhaiten ylläpitämään uutismedian kehitystä alueella”. Helmikuussa 2023 Ilkka-konserni lakkautti *Seinäjoen Sanomat*, jonka viimeinen numero ilmestyi 1. helmikuuta 2023. Lehteä julkaisi sen viimeisen kuukauden ajan Ilkan omistama I-Mediat.

## Päätoimittajat
* Outi Rantala 2008
* Krista Rintala 2008–2016
* Tuomas Rauhala 2016–2017
* Riina Haapala 2018–2021
* Laura Kaski 2021
* Johanna Koskiahde vt. 2021–2023

## Lähteet
Jääpallon Allsvenskan-kausi 2002–2003

**Kaudella 2002-2003 Ruotsin jääpallon pääsarja** pelattiin kaksilohkoisena. Joukkueet pelasivat ensin kaksilohkoisen Allsvenskanin alkusarjan Pohjoislohkon ja Etelälohkon, joista kummastakin neljä parasta jatkoi Eltserieniin ja kummankin lohkon neljä heikointa Superallsvenskaniin. Ylempään loppusarjaan eli Elitserieniin päässeet joukkueet pelasivat kaksinkertaisen sarjan toisen lohkon Elitserien-joukkueiden kanssa, mutta yhden ottelun oman alkulohkonsa Elitserien-joukkueiden kanssa - kaikkiaan siis 11 ottelua Elitserien-osassa. Alemman loppusarjan eli Superallsvenskanin joukkueet saivat lähtöpisteitä 3-2-1-0 eli alkusarjan viitoset kolme lähtöpistettä, kuutoset kaksi lähtöpistettä, seiskat yhden lähtöpisteen ja kahdeksannet nolla lähtöpistettä. Samalla tavalla joukkueet pelasivat kaksi ottelua naapurilohkon joukkueita vastaan, mutta yhden lohkon oman lohkonsa joukkueita vastaan - vastaavasti siis 11 ottelua.

Loppuottelussa Uppsalassa kohtasivat runkosarjan eli Elitserienin ykkönen Hammarby IF, Tukholma ja kakkonen Sandvikens AIK. Ottelu päättyi Sandvikenin 6-4 voittoon.

## Sarjataulukko
### Allsvenskan - Pohjoislohko

### Allsvenskan - Etelälohko

### Elitserien

### Allsvenskan - jatkosarja

## Pudotuspelit

### Neljännesvälierät
Ensi vaiheessa Elitserienin kaksi heikointa ja Allsvenskan-jatkosarjan kaksi parasta pelasivat keskenään selvittääkseen paikkaa puolivälieriin Elitserienin kuuden parhaan vastustajaksi.

### Puolivälierät

### Välierät

### Loppuottelu
16.3.2003 Studenternas IP, Uppsala Yleisöä:  

## Karsinnat
### Pohjoislohko

Falu BS säilytti Allsvenskan-paikkansa. Sarjan viimeistä kierrosta ei pelattu, koska Falunin lohkovoitto oli selvä jo viiden pelatun ottelun jälkeen.

### Etelälohko

Vetlanda BK säilytti Allsvenskan-paikkansa. Sarjan viimeistä kierrosta ei pelattu, koska Vetlandan lohkovoitto oli selvä jo viiden pelatun ottelun jälkeen.

## Parhaat maalintekijät - runkosarja (ml. suomalaiset, venäläiset, norjalaiset)

## Lähteet
*Jimbobandy Viitattu 5.1.2020
Jouni Kurola

**Jouni O. Kurola** (s. 1963 Savonlinna) on suomalainen erikoislääkäri, joka työskentelee Itä-Suomen yliopiston ensihoidon määräaikaisena professorina (9/2018-8/2023). Hän toimii myös Kuopion yliopistollisen sairaalan ensihoidon ylilääkärinä. Hän kouluttaa osaltaan muun muassa suomalaisia, lääkärihelikoptereissa työskenteleviä erikoislääkäreitä heille tarkoitetussa ensihoitolääketieteen lisäkoulutusohjelmassa. Kurola on itse toiminut pelastushelikopteri Ilmarin lääkärinä. Suomessa toimii viisi ympärivuorokautisesti vuoden kaikkina päivinä päivystävää lääkärihelikopteritukikohtaa.

Kurola on opiskellut Kuopion yliopistossa, josta valmistui lääkäriksi (LL) vuonna 1989 ja anestesiologian ja tehohoidon erikoislääkäriksi 2001. Samana vuonna hän sai yleislääketieteen erikoislääkärin pätevyyden Oulun yliopistosta, ja myös ensihoidon erikoispätevyyden. Hänen englanninkielinen, anestesiologian ja tehohoidon alaan kuuluva artikkeliväitöskirjansa Kuopion yliopistolle (2006) oli otsikoitu *Evaluation of Pharyngeal devices for prehospital airway management* (suomeksi *Uusien hengitystievälineiden käytön arviointi ensihoidossa*). Hänelle myönnettiin myös tehohoidon eurooppalainen diplomi (2006) ja tehohoidon erityispätevyys (2008). Hän on ollut anestesiologian ja tehohoidon, erityisesti ensihoidon dosentti Itä-Suomen yliopistossa vuodesta 2012.

## Lähteet
*PubMed: Jouni Kurola, publications  (nih.gov)
*Jouni Kurola. Kuopio University Hospital, Centre for Prehospital Emergency Care  (researchgate.net)
*Mikä ihmeen PONK? (poikkeusolojen sosiaali- ja terveydenhuollon neuvottelukunta; Finnanest 2019; 52 (5): 416-418; pdf)   (finnanest.fi)
*Riikka Nurmi (9.12.2014) Ambulanssipäivystystä aiotaan karsia edelleen Pohjois-Savossa (yle.fi)

### Viitteet
Alaskanmurmeli

**Alaskanmurmeli** (*Marmota broweri*) on Yhdysvaltojen Alaskassa tavattava murmeli. Kansainvälinen luonnonsuojeluliitto eli IUCN on määritellyt sen elinvoimaiseksi lajiksi.

## Taksonomia

Alaskanmurmelia *Marmota broweri* on pidetty aikaisemmin harmaamurmelin *M. caligata* alalajina tai synonyyminä. Nykyisin sitä pidetään omana lajinaan. Lajiluokittelu perustuu geenien molekyylianalyysiin ja sen kromosomien poikkeavaan määrään.

## Koko ja ulkonäkö
Alaskanmurmelien urokset ovat naaraita kookkaampia. Niiden ruumiin pituus on 580–650&nbsp;mm, hännän pituus 150–180&nbsp;mm ja paino 3&nbsp;000–4&nbsp;000&nbsp;g. Naaraiden vastaavat lukemat ovat 540–600&nbsp;mm, 130–160&nbsp;mm ja 2&nbsp;500–3&nbsp;500&nbsp;g. Turkin väritys on pääosin tumma. Selkäpuoli on harmaa tai hiilenvärinen. Turkissa ja etenkin lonkkien seudulla on seassa myös kanelinruskeaa väritystä. Vatsapuoli on harmaa tai hiilenvärinen. Häntä on harmaa tai ruskea. Pää on tummanruskea tai hiilenvärinen.

## Levinneisyys ja elinympäristö
Alaskanmurmelia tavataan Yhdysvaltojen Alaskassa Brooksin vuoriston alueella. Levinneisyysalue ulottuu Cape Lisburnesta lännessä ainakin Petersjärvelle idässä. Lajin levinneisyysalueen itärajaa ei tunneta täysin tarkasti. Sisämaahan päin se ulottuu Ray Mountain- ja Kokrines Hills-vuorille. Todennäköisesti lajia tavataan myös Kanadan puolella Yukonin territoriossa.

Alaskanmurmelin elinympäristö käsittää arktista tundraa etenkin kallioilla, louhikoilla tai kivikoilla.

## Elintavat
Alaskanmurmelin horrostavat talvella pesäkoloissaan 6–8 kuukautta. Naaraat synnyttvät myöhään keväällä tai alkukesästä. Tiineys kestää viidestä kuuteen viikkoa ja poikasia on kerrallaan 4–5. Naaraista tulee sukukypsiä kolmevuotiaina.

Alaskanmurmelit ovat kaikkiruokaisia, mutta tärkeimmät ravinnonlähteet ovat heinät ja sarakasvit. Alaskanmurmelin huomattavin petoeläin on harmaakarhu (*Ursus arctos horribilis*). Harmaakarhut voivat kaivaa murmeleja pesäkoloistaan. Karhujen takia se vaatiikin elinympäristöstään hyvin tukevia paikkoja koloilleen.

## Uhat ja suojelu
Kansainvälinen luonnonsuojeluliitto eli IUCN on määritellyt alaskanmurmelin elinvoimaseksi lajiksi. Sen levinneisyysalue on suhteellisen suuri ja kannan uskotaan olevan vakaa. Lajilla ei uskota olevan erityisiä yksittäisiä uhkia. Harvoin sitä saatetaan metsästää lihoiksi tai turkin takia.

## Lähteet
Petrus Schroderus

**Petrus Schroderus** (s. 1973 Oulu) on suomalainen tenori ja poliisi. 

Schroderus voitti vuonna 2004 Timo Mustakallio -laulukilpailun ja aloitti laulamisen solistina Kansallisoopperassa. Hän esiintyi myös kolmena kesänä Savonlinnan oopperajuhlilla. Schroderus palasi 2012 Ouluun jatkamaan poliisin uraansa. Sittemmin hän on saavuttanut suosiota YouTuben ja sosiaalisen median julkaisujen kautta. Niissä hän on esittänyt muun muassa Georg Otsin lauluja. 

Schroderus kääntyi vuonna 2020 vanhoillislestadiolaiseksi kuuluttuaan aiemmin kalvinistiseen yhteisöön. Hän on ollut kahdesti naimisissa, ja hänellä on kolme poikaa sekä kaksi tytärtä. Syksyllä 2020 Schroderus ryhtyi abortin kieltämistä kannattavan kansalaisaloitteen vastuuhenkilöksi.

Schroderuksen ”Rakastan elämää” -YouTube-video näytettiin 23. helmikuuta 2021 Venäjän Kansallisen Puolustuksen päivänä Kremlissä. Venäläisten lähteiden mukaan on hyvin poikkeuksellista, että ulkomaalaisen esitys näytetään tuossa juhlassa.

Schroderus palkittiin vuonna 2020 Poliisin hopeisella ansiomitalilla.

## Lähteet
Apistogramma helkeri

**Apistogramma helkeri** on kirjoahventen (Cichlidae) heimoon kuuluva makeissa vesissä elävä kalalaji.

## Koko ja ulkonäkö
*A. helkeri* voi kasvaa enintään neljän senttimetrin mittaiseksi. Lajilla on selkäevässään 14–15 piikkiruotoa ja seitsemän pehmeää ruotoa sekä peräevässään kolme piikkiruotoa ja kuusi pehmeää ruotoa.

## Levinneisyys ja elinympäristö
*A. helkeriä* tavataan Venezuelan Cuao-joesta, joka kuuluu Orinoco-joen valuma-alueeseen. Kansainvälinen luonnonsuojeluliitto IUCN luokittelee lajin puutteellisesti tunnetuksi.

## Lähteet
Michael Kindo

**Michael Kindo** (20. kesäkuuta 1947 – 31. joulukuuta 2020 Rourkela) oli intialainen maahockeypelaaja, olympiamitalisti ja maailmanmestari.

Kindo kuului Intian miesten maajoukkueen kokoonpanoon sen voittaessa olympiapronssia Münchenissä 1972 ja maan historian ainoan maailmanmestaruuden Malesiassa 1975. Kindo kuoli 73-vuotiaana rourkelalaisessa sairaalassa 31. joulukuuta 2020 oltuaan hoidettavana ikääntymiseen liittyneiden terveysongelmien vuoksi.

## Lähteet
* 

### Viitteet

## Aiheesta muualla
*
Rånträsket

**Rånträsket** on Ruotsissa Norrbottenissa Råneåssa Luulajan kunnassa sijaitseva järvi, joka kuuluu Rånejoen vesistöön.

## Maantietoa
Rånträsket on 1,2 kilometriä pitkä, 0,8 kilometriä leveä ja sen pinta-ala on 56 hehtaaria eli 0,56 neliökilometriä. Järven erottaa Rånejoen virtaavasta uomasta kaksi saarta Långholmen ja Degerholmen. Niiden pohjoispuolella sijaitsee tulvauomat, jossa myös järvi sijaitsee. Matalan veden aikana uoma kasvaa teheänä kaislikkoa ja muuta vesiskasvillisuutta. Järveen virtaa hitaasti vettä Långholmenin ohitse ja poistuu takaisin virtaavaan uomaan Tvärånin kautta.

Rånträsket sijaitsee Råneån taajama-alueen luoteispuolella. Järven lounaisrantaan ulottuu Västibyn, etelärantaan Tallheden ja kaakkoispuolella sijaitsee Norrabyn. Norrabyn pohjoispuolella sijaitsee kylän hautausmaa. Taajama-alueelta kulkee tie Tvärånin ylitse Degerholmenille ja edelleen Långholmenille. Saaret ovat metsäsaaria, joihin on raivattu peltopalstoja. Samalla tavalla on toimittu järven pohjoisrannoilla ja itse asiassa samalla tavoin on toimittu koko Rånejoen jokilaakson alajuoksulla.

## Luontoarvoja
Valuma-alueen maaperän yleisimmät maalajit ovat moreeni (49,2&nbsp;%), turve (6,5&nbsp;%), hiekka tai sora (1,4&nbsp;%), siltti (2,8&nbsp;%) ja kallioalue (10,0&nbsp;%). Muut alueet ovat erilaisia vesistöjä.

## Vesistösuhteet
Rånträsket kuuluu Rånejoen vesistössä (päävesistötunnus 7) Rånejoki pääuoman lähialueeseen . Järvi on lasku-uomansa Tvärånin lähdejärvi ja sen valuma-alueen pinta-ala on 4,31&nbsp;km². Järveen on vesiyhteys pääuomaan ja siihen laskee pohjoisesta kaksi metsäojaa. Järven luusuassa sen keskivirtaaman arvioidaan olevan 1,23 m³/s . Rånejoki laskee viiden kilometrin päässä Perämereen.

## Lähteet
### Huomautuksia

### Viitteet
Tukikaari

**Tukikaari** () on kaari, joka monilaivaisissa goottilaisissa kirkoissa siirtää keskilaivan holvien paineen sivulaivojen kattojen yli ulkoseinien tukipilareihin.

## Lähteet

## Aiheesta muualla
Sidney Torch

**Sidney Torch** MBE (1908 Lontoo – 16. heinäkuuta 1990 Eastbourne, Sussex) oli brittiläinen säveltäjä, kapellimestari ja urkuri. Hän erikoistui light music -tyyliin ja loi uran teatteriurkurina.

Torch oli emigroituneen venäläissyntyisen pasunisti Morris Torchinskyn poika. Hän opiskeli pianonsoittoa Blackheathin konservatoriossa ja työskenteli 1920-luvun lopussa viulisti Albert Sandlerin säestäjänä. Hän aloitti myös mykkäelokuvien säestämisen urkurina. Torch työskenteli useissa elokuvateattereissa ennen kuin tuli vuonna 1940 kutsutuksi armeijan palvelukseen. Hän palveli Royal Air Forcessa ja johti sen konserttiorkesteria. Toisen maailmansodan jälkeen Torch aloitti työskentelyn BBC:lle. Hän sävelsi satoja kappaleita joskus käyttäen pseudonyyminään anagrammia Denis Rycoth.

Vuonna 1952 perustettiin BBC Concert Orchestra, jonka kapellimestarina Torch toimi kahden vuosikymmenen ajan. Vuonna 1953 alkoi BBC:n radiokonserttisarja *[[Friday Night Is Music Night]]*, jonka kapellimestari Torchista myös tuli. Oman orkesterinsa johtajana Torch muun muassa mahdollisti Trevor Duncanille varhaisen menestyksen tämän kappaleen "High Heels" levytyksellä ja teki Eric Coatesin "A Song By the Way" -kappaleesta popstandardin. Torch jäi eläkkeelle vuonna 1972.

## Lähteet
Hra Ankka juhlii

**Hra Ankka juhlii** (*Mr. Duck Steps Out*) on Aku Ankka -piirroselokuva, jonka tuotti The Walt Disney Company. Elokuva julkaistiin 7. kesäkuuta 1940 ja Iines Ankka esiintyi ensimmäisen kerran. Elokuvan on ohjannut Jack King ja sen on kirjoittanut Carl Barks, Chuck Couch, Jack Hannah, Harry Reeves, Milt Schaffer ja Frank Tashlin. Clarence Nash näytteli kaikkien hahmojen, Aku Ankan, Iineksen ja Akun veljenpoikien äänet.
Kamtšatkanmurmeli

**Kamtšatkanmurmeli** tai **kamtsatkanmurmeli** (*Marmota camtschatica*) on Venäjän Siperian itäosissa tavattava murmeli. Kansainvälinen luonnonsuojeluliitto eli IUCN on määritellyt sen elinvoimaiseksi lajiksi.

## Taksonomia

Kamtšatkanmurmeli voidaan jakaa kolmeen alalajiin, *M. c. camtschatica* sen levinneisyysalueen itäosassa, *M. c. bungei* keskiosissa ja *M. c. doppelmayri* länsi- ja eteläosissa. *M. c. camtschatica* on alalajeista suurikokoisin ja *M. c. doppelmayri* pienin. *M. c. bungei* on niiden välimaastossa.

## Koko ja ulkonäkö
Kamtšatkanmurmelien ruumiin pituus on 460–530&nbsp;mm ja paino 2&nbsp;900–5&nbsp;000&nbsp;g. Turkin väritys on selkäpuolelta harmaa, keltainen tai ruskeankeltainen. Vatsapuoli on kanelinruskea tai punaruskea. Etujalat ovat tavallisesti vaaleammat. Häntä on ruskea tai musta. Päälaella kamtšatkanmurmelilla on musta lakkikuvio, joka yltää nenältä ja silmien alapuolelta pään taakse. Pään takaa se ohenee selkärankaa pitkin kulkevaksi raidaksi, joka päättyy keskiselkään.

## Levinneisyys ja elinympäristö
Kamtšatkanmurmelia tavataan Venäjällä Siperian itäosissa Taka-Baikaliasta Kamtšatkan niemimaalle. Alue voidaan jakaa toisistaan eristäytyneisiin alueisiin Baikalilla, Verhojanskvuoristolla ja Kolyman ylängöllä, sekä Kamtšatkalla.

Lajin elinympäristö käsittää vuoriniittyjä metsikköjen lähistöllä. Sitä tavataan 1&nbsp;900 metrin korkeuksille saakka.

## Elintavat
Kamtšatkanmurmeli elää yhdyskunnissa, joihin kuuluu useita pesäkoloja. Yhteen ryhmään kuuluu tyypillisesti lisääntyvä pari ja niiden edellisten vuosien jälkikasvua. Kotialueella on kokoa 10–15 hehtaaria. Talvipesäkolot kaivetaan routarajaan saakka. Niihin kuuluu pesäkammio, joka vuorataan lämmön eristämiseksi heinillä. Kammion seiniin käytetään samasta syystä myös kivimurskaa. Kamtšatkanmurmelit horrostavat jopa kahdeksan kuukauden ajan. Horrostaminen alkaa yleensä syyskuun tai lokakuun paikkeilla ja jatkuu toukokuuhun. Horrostettaessa samaan pesään kerääntyy jopa 20–30 yksilöä. Ajoittain murmelit heräävät horroksestaan viettäen hereillä kerrallaan vaihtelevan määrän aikaa esimerkiksi iän mukaan. Kesäisin ne pitävät yllä päivärytmiä, vaikka aurinko ei välttämättä laske kaikkialla kesäisin ollenkaan.

Parittelu tapahtuu ennen pesäkoloista positumista keväällä. Naaras saa kerrallaan 3–11 poikasta, jotka syntyvät touko–kesäkuussa. Poikaset pysyttelvät omassa kotiryhmässään ainakin kolmivuotiaiksi saakka.

Kamtšatkanmurmelit käyttävät ravinnokseen esimerkiksi useita eri heinä ja sammallajeja. Ne voivat syödä myös selkärangattomia. 

## Uhat ja suojelu
Kansainvälinen luonnonsuojeluliitto eli IUCN on määritellyt kamtšatkanmurmelin elinvoimaiseksi lajiksi. Se ei ole erityisen yleinen, mutta sen levinneisyysalue on laaja ja kannan ei uskota laskevan nopeasti. 

Lajia metsästetään paikoitellen yli kantojen kantokyvyn. Niitä metsästetään lihan ja turkisten takia. Metsästystä säädellään lailla ja Baikalin alueen alalji *M.c. doppelmayri* on suojeltu. Metsästyksen ohella mahdollinen uhka on kotieläinten laidunnus niiden elinalueella.

## Lähteet
Linia

**Linia** () on maalaiskunta () Wejherowon piirikunnassa Puolassa. Sen väkiluku oli vuoden 2019 lopussa 6&nbsp;432.

Wejherowon piirikunnan asukkaista kolme prosenttia asuu Linian kunnassa ja sen pinta-alasta 9,3 prosenttia kuuluu Linian kuntaan. Kylät kunnassa ovat Kętrzyno, Kobylasz, Lewinko, Lewino, Linia, Miłoszewo, Niepoczołowice, Osiek, Pobłocie, Smażyno, Strzepcz, Tłuczewo sekä Zakrzewo.

Vuoden 2019 lopussa 50,2 prosenttia Linian asukkaista oli naispuolisia ja 49,8 prosenttia miespuolisia. Alle 18-vuotiaat muodostivat 25,6 prosenttia kunnan väestöstä, työikäiset 61 prosenttia ja eläkeikäiset 13,5 prosenttia väestön keski-iän ollessa 35,1 vuotta. Vuonna 2019 Linian kunnassa syntyi 116 lasta. Puolan vuoden 2011 väestönlaskennassa kunnan väestöstä 52,3 prosenttia puhui kašubin kieltä, ja kašubin kielellä onkin kunnassa virallisen avustavan kielen asema. 

## Lähteet

## Aiheesta muualla

* Gmina Wiejska Linia Gdańskin tilastokeskus.
Kukkia ja puita

**Kukkia ja puita** on vuonna 1932 julkaistu Silly Symphonies -sarjan lyhytelokuva, joka oli historian ensimmäinen värielokuva. Elokuvan tuotti Walt Disney ja ohjasi Burt Gillett. United Artists julkaisi elokuvan 30. heinäkuuta 1932. Elokuvasta tuli menestys, ja se sai Parhaan lyhytanimaation parhaan lyhytanimaation Oscar-palkinnon.

## Aiheesta muualla
*
Larinmaa

**Larinmaa** on sukunimi, joka on muun muassa seuraavilla suomalaisilla henkilöillä:            

* Jesper Larinmaa (s. 1998), suomalainen jääkiekkoilija
* Joonas Larinmaa (s. 1992), suomalainen jääkiekkoilija
Edvin Laineen filmografia

Tämä on **[[Edvin Laine]]en filmografia**.

## Näyttelijänä

## Ohjaajana

* *[[Yrjänän emännän synti]]* (1943)
* *[[Ristikon varjossa]]* (1945)
* *[[Nokea ja kultaa]]* (1945)
* *[[Kultainen kynttilänjalka]]* (1946)
* *[[Kirkastuva sävel]]* (1946)
* *[[Kultamitalivaimo]]* (1947)
* *[[Pikku-Matti maailmalla]]* (1947)
* *[[Laitakaupungin laulu]]* (1948)
* *[[Laulava sydän]]* (1948)
* *[[Onnen-Pekka]]* (1948)
* *[[Ruma Elsa]]* (1949)
* *[[Prinsessa Ruusunen (vuoden 1949 elokuva)|Prinsessa Ruusunen]]* (1949)
* *[[Aaltoska orkaniseeraa]]* (1949)
* *[[Isäpappa ja keltanokka]]* (1950)
* *[[Tapahtui kaukana]]* (1950)
* *[[Vihaan sinua – rakas]]* (1951)
* *[[Yhden yön hinta]]* (1952)
* *[[Niskavuoren Heta]]* (1952)
* *[[Jälkeen syntiinlankeemuksen]]* (1953)
* *[[Kunnioittaen]]* (1954)
* *[[Niskavuoren Aarne]]* (1954)
* *[[Opri]]* (1954)
* *[[Veteraanin voitto]]* (1955)
* *[[Tuntematon sotilas (vuoden 1955 elokuva)|Tuntematon sotilas]]* (1955)
* *[[Musta rakkaus (elokuva)|Musta rakkaus]]* (1957)
* *[[Niskavuori taistelee]]* (1957)
* *[[Sven Tuuva]]* (1958)
* *[[Skandaali tyttökoulussa]]* (1960)
* *[[Myöhästynyt hääyö]]* (1960)
* *[[Pikku Suorasuu]]* (1962)
* *[[Pinsiön parooni]]* (1962)
* *[[Täällä Pohjantähden alla (vuoden 1968 elokuva)|Täällä Pohjantähden alla]]* (1968)
* *[[Akseli ja Elina]]* (1970)
* *[[Pohjantähti (elokuva)|Pohjantähti]]* (1973)
* *[[Luottamus (elokuva)|Luottamus]]* (yhdessä Viktor Tregubovitšin kanssa) (1976)
* *[[Viimeinen savotta (elokuva)|Viimeinen savotta]]* (1977)
* *[[Ruskan jälkeen]]* (1979)
* *[[Akaton mies]]* (1983)
* *[[Akallinen mies]]* (1986)

## Lähteet
Paul Westphal

**Paul Douglas Westphal** (30. marraskuuta 1950 Torrance, Kalifornia – 2. tammikuuta 2021 Scottsdale, Arizona) oli yhdysvaltalainen koripalloilija ja koripallovalmentaja.

Pelaajana Westpahl voitti Boston Celticsissä NBA:n mestaruuden vuonna 1974. Hänet valittiin kolmesti NBA:n ykköstähdistöjoukkueeseen ja viidesti NBA:n tähdistöotteluun. Westphal on nimetty Naismith Memorial Basketball Hall of Fameen, ja Phoenix Suns on jäädyttänyt hänen pelinumeronsa.

## Pelaajaura

Pelintekijänä tai heittävänä takamiehenä pelannut Westphal pelasi vuosina 1969–1972 yliopistokoripalloa Etelä-Kalifornian yliopiston joukkueessa. Hänet valittiin kahdesti yliopistokonferenssinsa tähdistöviisikkoon.

Boston Celtics varasi Westphalin NBA:han kymmenennellä vuorolla . Hän pelasi Celticsissä kolme kautta voittaen NBA:n mestaruuden vuonna 1974. Vuodet 1975–1980 Westphal edusti Phoenix Sunsia, joka on jäädyttänyt hänen ”44”-pelinumeronsa. Tämän jälkeen Westphal pelasi Seattle SuperSonicsissa ja New York Knicksissä kunnes palasi Sunsiin viimeiselle NBA-kaudelleen 1983–1984.

Westphal pelasi NBA:n tähdistöottelussa viidesti peräkkäin vuosina 1977–1981. eseen hänet valittiin ykkösviisikkoon vuosina 1977, 1979 ja 1980 sekä kakkosviisikkoon vuonna 1978.

## Valmennusura

Pelaajauransa jälkeen Westphal toimi valmentajana NBA:ssa ja yliopistosarjoissa. Hänen valmennusuransa menestyksekkäimmät vuodet ajoittuivat Phoenix Sunsiin vuosina 1988–1992, ensin apuvalmentajana ja viimeiset kolme kautta päävalmentajana. Westphal palkittiin joulukuun 1992 NBA:n kuukauden valmentajana. Vuosina 1993 ja 1995 hän valmensi NBA:n tähdistöottelussa.

Westphal nimettiin vuonna 2019 pelaajana Naismith Memorial Basketball Hall of Fameen. Westphalilla diagnosoitiin aivosyöpä elokuussa 2020. Hän kuoli Scottsdalessä 70-vuotiaana 2. tammikuuta 2021.

## Lähteet
* Paul Westphal Stats Basketball-Reference.com 
* Paul Westphal College Stats College Basketball at Sports-Reference.com 
* Westphalin valmentajatilastot Basketball-Reference.com 
* Paul Westphal Naismith Memorial Basketball Hall of Fame 

### Viitteet

## Aiheesta muualla
Kline

**Kline** on muun muassa seuraavien henkilöiden sukunimi:

* Boštjan Kline (s. 1991), slovenialainen alppihiihtäjä
* Forrest Kline (s. 1983), yhdysvaltalainen laulaja/laulujen sanoittaja sekä kitaristi
* Franz Kline (1910–1962), yhdysvaltalainen taidemaalari
* Kevin Kline (s. 1947), yhdysvaltalainen näyttelijä, koomikko ja laulaja
* Owen Kline (s. 1991), yhdysvaltalainen näyttelijä.
Tropico 6

**Tropico 6** on Limbic Entertainmentin kehittämä ja Kalypso Median julkaisema kaupunginrakennus- ja simulaatiopeli, joka kuuluu *[[Tropico (pelisarja)|Tropico]]*-pelisarjaan. Peli julkaistiin Microsoft Windowsille, macOSille ja Linuxille 29. maaliskuuta 2019 ja PlayStation 4:lle ja Xbox Onelle 27. syyskuuta 2019. Peli julkaistiin Nintendo Switchille 6. marraskuuta 2020.

Pelissä ohjataan "El Presidentenä" banaanivaltiota läpi neljän aikakauden.

## Vastaanotto
Metacritic-kerääjäsivustolla pelin PC-versio sai 78/100 pistettä, perustuen 62 kriittiseen arvosteluun.

Peli sai IGN:n arvostelussa arvosanaksi 7.3/10, ja GameSpotin arvostelussa 8/10.

## Lähteet

## Aiheesta muualla
Saint-Samson-sur-Rance

**Saint-Samson-sur-Rance** (bretoniksi *Sant-Samzun*) on kunta läntisessä Ranskassa Côtes-d'Armorin departementissa Bretagnen alueella. Se sijaitsee Rancejoen varrella, noin 5 kilometriä Dinanin kaupungista pohjoiseen.

Kunnan nähtävyys on vinossa seisova menhir, *Menhir de la Tiemblais*. 

## Lähteet

## Aiheesta muualla
Halaus (albumi)

**Halaus** on suomalaisen Limonadi Elohopea -yhtyeen viides ja viimeinen levy. Se julkaistiin vuonna 2003.

## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Petteri Eeva – koskettimet
* Mikko Erjossaari – rummut
* Raine Hynninen – basso
* Juha Nousiainen – kitara
* Tero-Petri Suovanen – laulu, kitara
## Arvostelut
* Soundi: 
## Lähteet

## Aiheesta muualla
* [ https://www.discogs.com/Limonadi-Elohopea-Halaus/release/942744 Halaus discogs.com -sivustolla]
* https://limonadielohopea.com/ Viralliset kotisivut
Tara (buddhalaisuus)

**Tara** (sanskritiksi तारा, tiibetiksi སྒྲོལ་མ, *dölma*) on buddhalaisuuteen liittyvä hahmo, joka pidetään yleisesti Avalokiteshvaran naispuolisena aisaparina.

## Alkuperä ja asema buddhalaisuudessa
Vajrayana-koulukunnassa Tara on buddha eli täysin valaistunut olento. Tiibetinbuddhalaisuudessa Taraa pidetään suoranaisena jumalana ja on jumaliston tunnetuin heti Avalokiteshvaran jälkeen. Mahayana-buddhalaisuudessa Tara on sen sijaan bodhisattva kuten Avalokiteshvara. Theravada-buddhalaisten keskuudessa Taran asemaa ei juurikaan tunnusteta.

Taran alkuperästä on useita eri versioita: toisinaan hänen sanotaan syntyneen lootuksesta, joka kellui Avalokiteshvaran kyyneleessä, tai sitten suoraan kyyneleestä. Tiibetissä yleinen uskomus on, että Tara on uudelleensyntynyt hurskas ja hyveellinen nainen.

## Taran eri muodot
Taralla on useita eri muotoja, joita kuvataan eri väreillä, mutta ehdottomasti suosituimpia ovat Valkoinen Tara ja Vihreä Tara. Yhteensä Taralla katsotaan olevan 21 eri muotoa. Vihreä ja Valkoinen Tara ovat suosittuja kuva-aiheita buddhalaisessa taiteessa, kuten thangka-maalauksissa. Muita Taran muotoja ovat:

### Vihreä Tara
Vihreä Tara on perimätiedon mukaan nepalilainen prinsessa. Joidenkin mukaan Vihreä Tara on alkuperäinen Tara, ja kuvataan usein istumassa lootusasennossa oikean jalan roikkuessa sekä pitelevän sinistä sulkeutunutta lootuksenkukkaa.

Vihreän Taran tunnetuin mantra on: *om tare tuttare ture svaha*.

### Valkoinen Tara
Valkoisen Taran katsotaan olevan uudelleensyntynyt kiinalainen prinsessa, joka edustaa puhtautta ja kuvataan joko seisomassa Avalokiteshvaran kanssa tai yksinään lootusasennossa. Valkoisen Taran katsotaan myös olevan kaikkien buddhien äiti.

Valkoisen Taran tunnetuin mantra on: *om tare tuttare ture mama ayuh punya jnana pustime kuru svaha*. 

## Galleria

Tiedosto:Green Tara. Late 12th to 1st half of 13th century. The Cleveland Museum of Art..jpg|Vihreä Tara thangka-maalauksessa
Tiedosto:Mongolia White Tara.jpg|Mongolialainen Valkoista Taraa esittävä thangka-maalaus
Tiedosto:Kurukulla The Goddess Of Power (238585793).jpeg|Karakullaa esittävä patsas 
Tiedosto:Temple of 21 Taras, Namdroling monastery.jpg|Taralle omistettu Namdrolingin luostari Karnatakassa, Intiassa


## Lähteet
Ogata

**Ogata** on muun muassa seuraavien japanilaisten henkilöiden sukunimi:

* Haruna Ogata (s. 1999), poplaulaja
* Ken Ogata (1937–2008), näyttelijä
* Kenichi Ogata (s. 1942), ääninäyttelijä
* Sadako Ogata (1927–2019), diplomaatti, UNHCR:n johtajana
* Tsuyoshi Ogata (s. 1973), kestävyysjuoksija.
Kepasipulit

**Kepasipulit** (*Allium cepa* Cepa-Ryhmä) on sipulin eli ruokasipulin viljelylajikkeiden ryhmä. Lajikeryhmään kuuluvat tavallisen ruokasipulin keltakuoriset lajikkeet, punakuoriset lajikkeet puolestaan kuuluvat punasipuleihin ja valkokuoriset muun muassa hillosipuleihin. Tunnettuja kepasipulilajikkeita ovat esimerkiksi ´Hyfort´, ´Hygro´, ´Jumbo´, ´Novabo´, ´Rijnsburger´, ´Stentor´, ´Sturon´, ´Stuttgarter´ ja ´White Lisbon´.

## Lähteet
Saippua (albumi)

__EISISLUETT__
**Saippua** on suomalaisen Limonadi Elohopea -yhtyeen neljäs levy, joka julkaistiin vuonna 2000.
## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Petteri Eeva – koskettimet
* Jussi Hämäläinen – rummut
* Juha Nousiainen – kitara
* Sakari Seppälä – bassokitara 
* Tero-Petri Suovanen – laulu, kitara

## Arvostelut
* Soundi: 

## Lähteet

## Aiheesta muualla
* Saippua discogs.com -sivustolla
* Viralliset kotisivut
Nurnaningsih

**Nurnaningsih** (5. joulukuuta 1925 Surabaya, Alankomaiden Itä-Intia – 21. maaliskuuta 2004) oli indonesialainen näyttelijä. Häntä on pidetty Indonesian ensimmäisenä seksisymbolina.

## Elämäkerta
Nurnaningsih syntyi Surabayassa, Alankomaiden Itä-Intiassa 5. joulukuuta 1925. Hän keskeytti koulunkäynnin lukion ensimmäisenä vuonna. Nurnaningsihin ensiesiintyminen oli Usmar Ismailin *Krisis*-elokuvassa vuonna 1953. Komedia oli menestynein indonesialainen elokuva vuoden 1937 *Terang Boelanin* jälkeen.

D. Djajakusuman vuoden 1954 elokuvassa *Harimau Tjampa* (*Tiikeri Tjampasta*) Nurnaningsih esiintyi puoliksi alastomana, mikä teki hänestä ensimmäisen indonesialaistaustaisen näyttelijän tällaisessa roolissa. Tämä tapahtui taiteilijoiden ja sensuurilautakunnan välisen kiistan aikana. Myöhemmin hän kertoi lehdistölle: "En pilaa taidetta. Murran vanhoja taiteellisia näkemyksiä, jotka ovat edelleen vallalla Indonesiassa." Myöhemmin samana vuonna hän julkaisi toisen elokuvan *Klenting Kuning*.

Vuoden 1954 puolivälissä tuntemattoman valokuvaajan Nurnaningsihista ottamat alastonkuvat alkoivat kiertää Jakartassa. Tämän seurauksena Jakartan poliisi toi hänet kuulusteluun lokakuun alussa, kun syyttäjänvirasto oli myös ilmaissut kiinnostuksensa asiasta. Kansa oli raivoissaan kuvista, joiden se katsoi olevan itämaisten arvojen vastaisia, ja Nurnaningsihin elokuvia alettiin boikotoida Itä-Kalimantanissa. Hän julkaisi vuonna 1955 vielä yhden elokuvan, *Kebun Binatangin* (*Eläintarha*), ennen kuin katosi valokeilasta.

Myöhemmin Nurnaningsih vaelsi Indonesian saaristossa kaksitoista vuotta ja teki sekalaisia hanttihommia piirtäjänä, lavaesiintyjänä, englanninopettajana, ompelijana ja laulajana, kuuden vuoden ajan jopa jalkapallomaalivahtina. Hän palasi näyttelijäksi vuonna 1968 ja osallistui pienessä roolissa elokuviin *Djakarta, Hongkong ja Macao*. Useiden pienempien roolien jälkeen hän tähditti *Seribu Janji Kumenanti* -elokuvaa vuonna 1972. Hän jatkoi roolien ottamista vielä 1980-luvulla.

## Filmografia
* *Krisis* ( *Kriisi* ; 1953)
* *Harimau Tjampa* ( *Tiikeri Tjampasta* ; 1954)
* *Kelenting Kuning* (1954)
* *Kebun Binatang* ( *eläintarha* ; 1955)
* *Djakarta, Hongkong, Macao* (1968)
* *Orang Orang Liar* ( *Villit ihmiset* ; 1969)
* *Bernafas Dalam Lumpur* ( *Hengitys* *mudassa* ; 1970)
* *Derita Tiada Achir* ( *loputon* *suru* ; 1971)
* *Samtidar* (1972)
* *Seribu Janji Kumenanti* ( *Tuhat lupaa odotan* ; 1972)
* *Kembang-kembang Plastik* *(muovi kukat,* 1977)
* *Donat Pahlawan Pandir* ( *typerän* *sankarin* *munkki* ; 1978)
* *Bayang-Bayang Kelabu* ( *Pimeät varjot* ; 1979)
* *Remang-Remang Jakarta* ( *Jakartan* *hämärä* ; 1981)
* *Malam Satu Suro* ( *Yhden suron yö* ; 1988)

## Aiheesta muualla

*
Lokka (täsmennyssivu)

**Lokka** voi tarkoittaa seuraavia asioita:

*Lokka, kylä Sodankylän kunnassa
*Lokan tekojärvi, tekoallas Sodankylässä.

Henkilöitä joiden sukunimi on Lokka:
*Junes Lokka (s. 1979), oululainen kaupunginvaltuutettu ja maahanmuuttokriittinen aktivisti
*Maija Lokka (s. 1946), suomalainen oopperalaulaja
*Riku Lokka, suomalainen pesäpalloilija
*Sven Lokka (1924–2008), kuolansuomalainen kirjailija ja taidemaalari.
Emma-Sofia Hautala

**Emma-Sofia Hautala** (s. 9. tammikuuta 1991) on suomalainen näyttelijä ja laulaja. 

Hautala on opiskellut Tampereen yliopiston teatterityön tutkinto-ohjelmassa Nätyssä vuosina 2011–2016. Hän on esiintynyt mm. Kouvolan Teatterissa, Tampereen Teatterissa, Tampereen Työväen Teatterissa, Pesäkallion kesäteatterissa, Teatteri Vanhassa Jukossa ja Lahden kaupunginteatterissa.

Hautala on näytellyt 2018 alkaneessa, Yle Areenalla esitetyssä *[[HasBeen]]*-sarjassa, jossa hän esitti Essiä. Vuonna 2016 Hautala esitti Vivecaa *[[Uusi päivä (televisiosarja)|Uusi päivä]]* -televisiosarjan spinoff-sarjassa *[[Väärät bileet]]*.

## Lähteet
Punainen Wien

**Punaisella Wienillä** tarkoitetaan sosialidemokraattien johtamaa historiallista Wieniä (1918—1934). Vaaleilla valitut sosialidemokraatit (tunnettiin myös “austromarxilaisina”) toteuttivat monia sosiaalisia uudistuksia Wienissä äärioikeiston vallankaappaukseen asti.

Itävalta-Unkarin kaksoismonarkia oli kärsinyt tappion ensimmäisessä maailmansodassa, jonka jälkeen keisarikunta hajosi. Itävallan pääkaupunki Wien oli köyhä kaupunki, jonka asukkailla oli pulaa kaikesta. Sosialidemokraatit saavuttivat Wienissä vaalivoiton ensimmäisissä vapaissa vaaleissa vuonna 1919. Avoimesti sosialismia tuolloin ajaneet sosialidemokraatit alkoivat toteuttaa sosiaalisia uudistuksia kaupungissa. Wien säilyi “punaisena kaupunkina” vuoteen 1934 asti muun maan oikeistolaisuudesta huolimatta. Uudistukset tunnetaan lähinnä asuntopolitiikasta. Wienissä rakennettiin useita vuokrataloja, joista tunnetuimpia ovat Karl-Marx-Hof -vuokratalokompleksi. Sosiaalisten uudistusten tarkoituksena oli rakentaa “uusi ihminen” tulevaa sosialistista yhteiskuntaa varten. Asuntopolitiikan lisäksi panostettiin myös esimerkiksi terveyspalveluihin, kulttuuriin ja koulutukseen. Wieniä pyrittiin rakentamaan asukaslähtöisesti.

Sosiaaliset ohjelmat rahoitettiin verotuksella. Erityisesti oikeisto suhtautui kriittisesti sosiaalisiin uudistuksiin. Verotusta kritisoitiin. Oikeistolaiset haukkuivat vuokra-asuntokomplekseja “punaisiksi linnoituksiksi”. Punainen Wien kohtasi myös laajaa painostusta Itävallan keskushallinnolta ja maan ulkopuolelta. Itävallan diktaattorina vaikuttanut kansleri Engelbert Dollfuss haki maalleen lainaa Kansainliitolta helpottaakseen suuren laman vaikutuksia. Lainan saannin ehtona oli tiukka talouskuri. Tämä tiesi kovaa iskua Wienin sosialidemokraattiselle mallille. Dollfuss keskitti lopulta vallan itselleen ja puolueelleen lakkauttaen parlamentin. Nelipäiväisen kansannousun (myös Itävallan sisällissodaksi kutsuttu) päätyttyä myös Wien otettiin äärioikeiston haltuun. Samalla päättyi sosialidemokraattinen kokeilu.

## Vaikutus

Wien on vuokra-asuntojen määrällä Euroopan kärjessä. Wienissä enemmistö asuu vuokrasäädellyissä asunnoissa.

## Lähteet

## Aiheesta muualla

* 100 years of Red Vienna
Under the Ground

**Under the Ground** on Tapani Rinteen ja Teho Majamäen ambient musiikkialbumi jolla olevan musiikkin on tarkoitus luoda Kehäradan juna-asemille tunnelmaa ja rauhoittaa, samaan tapaan kuten esimerkiksi Brian Enon Music for Airports.

## Nauhoittaminen
Musiikki on äänitetty Kehäradan tunnelistossa rakennustöiden aikana joulukuussa 2014. Äänityspaikkoina ovat olleet muun muassa maan alla sijainneet huoltotunnelit, pumppaamot ja voimansiirtohallit jotka ovat noin 35 metrin syvyydessä. Ne ovat paikkoja joihin ei yleisöä yleensä lasketa. Levyllä Rinne soittaa bassoklarinettia ja altto saksofonia ja Majamäki soittaa muun muassa marimbaa, muoviputkea, udua, kosketinsoitinta, loopperia ja vibrafonia. Levy on jatkoa heidän aiemmin intialaisessa luolassa äänittämälleen levylle *[[Inside the Temple]]*.

## Äänimaisema
Under the Ground levyn musiikin on tarkoitettu soimaan Kehäradan kolmella juna-asemalla: Aviapoliksen-, Lentoaseman- ja Kivistön rautatieasemalla. Asemille on haluttu ambientmusiikilla saada äänimaisema joka luo niille tunnelmaa ja rauhoittaa. Vantaan kaupunki halusi kokeilla asemilla uudenlaista tapaa parantaa ihmisten elämisen laatua musiikilla. Tutkimusten mukaan taide ja musiikki tuovat ihmisille turvallisuuden tunnetta julkisissa tiloissa.

## Kappalelista
# 
# 
# 
# 
# 
Lähde: 

## Lähteet

## Aiheesta muualla
* 
* 
*
Channel 7 Stadium

**Channel 7 Stadium**  on Thaimaan Bangkokissa sijaitseva nyrkkeilystadion ja televisiostudio. Se on Thaimaan kolmanneksi tärkein thainyrkkeilyareena, Rajadamnern ja Lumpinee stadioneiden jälkeen. Stadionilla on oma rankingsysteeminsä ja omat mestarit 13 eri painoluokassa. Stadion on televisiostudio, jonka keskellä on nyrkkeilykehä. Studioyleisö päästetään seisomakatsomoon ilmaiseksi ja ottelut televisioidaan kansallisesti. Stadionilla on myös maksullisia istumapaikkoja.

## Lähteet
Talvikausi Emmanuelin elämästä

**Talvikausi Emmanuelin elämästä** (*Une saison dans la vie d’Emmanuel*) on kanadanranskalaisen kirjailijan Marie-Claire Blais'n kirjoittama romaani, joka ilmestyi 1965. Romaanin on suomentanut Kyllikki Villa, ja suomennoksen on julkaissut 1967 WSOY.

Yhteiskunnallinen romaani kertoo kanadanranskalaisesta 16-lapsisesta perheestä ja sen nuorimmaisesta Emmanuelista. Pessimistisessä kuvauksessaan Blais käsittelee elämän epäkohtia monesta näkökulmasta.

Kirjaan pohjautuvan elokuvan *Une saison dans la vie d'Emmanuel* (1973) on ohjannut Claude Weisz.

## Lähteet
Gustaf Viktor Eklund (pappi)

**Gustaf Viktor Eklund** (6. heinäkuuta 1843 Porvoo – 25. helmikuuta 1883 Porvoo) oli suomalainen pappi ja valtiopäivämies. 

Eklundin vanhemmat olivat kirkkoherra Karl Gustaf Eklund ja Gustava Kristina Lindholm ja puoliso vuodesta 1869 Olga Amanda Miller (k. 1882). Eklund tuli ylioppilaaksi Porvoon lukiosta, suoritti teologian erotutkinnon 1866 ja vihittiin papiksi 1868. Varapastorin arvon hän sai 1883. Eklund oli Porvoon maaseurakunnan kappalainen vuodesta 1873, toimittuaan sitä ennen pappina Mikkelissä. Hän oli pappissäädyssä valtiopäivämies 1882.

## Lähteet
First Utterance

**First Utterance** on brittiläisen progressiivistä ja psykedeelistä rockia sekä folkia yhdistelleen Comusin esikoisalbumi.

## Kappaleet

### A-Puoli
#  
# 
# 
### B-Puoli
# 
# 
#  
# 

## Kokoonpano
* Roger Wootton – kitara, laulu
* Glen Göring – slide-kitara, 6–, ja 12–akustinen kielinen kitara, sähkökitara, käsirumpu, laulu
* Colin Pearson – viulu, alttoviulu
* Rob Young – huilu, oboe, käsirumpu
* Andy Hellaby – basso, slide-basso, laulu
* Bobbie Watson – lyömäsoittimet, laulu

## Arviot
* Allmusic: 

## Lähteet

## Aiheesta muualla
* ''First Utterance'' discogs.com -sivustolla
* Utterance'' progarchives.com -sivustolla
Ana Blandiana

**Ana Blandiana**, oikea nimi **Otilia Coman**, (s. 1942 Timișoara, Romania) on romanialainen kirjailija. Hän opiskeli Clujin yliopistossa ja on työskennellyt Romanian kirjailijaliiton palveluksessa. Hänestä tuli Romanian merkittävimpiin kuuluva runoilija jo esikoiskokoelmallaan *Persoana întâia plural* (1964), ja asemaa vahvistivat seuraavat kaksi *Călcâiul vulnerabil* (1966) ja *A treia taină* (1969).

## Lähteet

## Aiheesta muualla
Not That Kind

**Not That Kind** on yhdysvaltalaisen laulaja-lauluntekijä Anastacian debyyttialbumi, joka julkaistiin 16. marraskuuta 2000. 

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Thorkild Bjørnvig

**Thorkild Strange Bjørnvig** (2. helmikuuta 1918 Aarhus, Tanska – 5. maaliskuuta 2004 Samsø, Tanska) oli tanskalainen kirjailija.

Bjørnvig oli filosofian tohtori. Hän julkaisi 1947 esikoisrunokokoelman *Stjærnen bag gavlen*, jossa hän ensimmäisen kerran käsittelee haaveiden ja todellisuuden ristiriitaa. Hän kritisoi myöhemmin sivilisaatiota ja korosti ihmiskunnan riippuvuutta luonnosta. Hän kirjoitti muistelmia sekä tutkielmia, muun muassa Karen Blixenistä (1974).

## Lähteet
Tero-Petri & Korvaamattomat

**Tero-Petri & Korvaamattomat** on suomalaisen laulaja-lauluntekijän ja muusikon Tero-Petri Suovasen levyillä ja konserteissa soittava yhtye, joka on aloittanut toimintansa vuonna 2007.

## Jäsenet
* Jakke Aho – Basso ja taustalaulu
* Mikke Helenius – Kosketinsoittimet
* Mitja Kiviluoma - Kitara
* Mika "Moilu" Moilanen – Rummut
* Tero-Petri Suovanen – Laulu ja kitara

Thomas Lilley soitti yhtyeessä kitaraa vuosina 2012-2020.

## Lähteet
Uudessa perheessä

__EISISLUETT__
**Tuolilta herännyt** on Tero-Petri Suovasen toinen soololevy, joka julkaistiin vuonna 2010. 
## Kappaleet
# 
# 
# 
# 
# 
# 
# 
# 
# 
# 
# 
# 

## Kokoonpano
* Jakke Aho – Basso ja taustalaulu
* Mikke Helenius – Kosketinsoittimet
* Mika "Moilu" Moilanen – Rummut
* Tero-Petri Suovanen – Laulu ja kitara

## Arvostelut
* Soundi: 
* Helsingin Sanomat 

## Lähteet

## Aiheesta muualla
* Uudessa perheessä discogs.com -sivustolla
* https://tero-petri.com/ Viralliset kotisivut
Räyhällistä joulua

**Räyhällistä joulua** on Hevisaurus-yhtyeen 7. marraskuuta 2011 julkaisema joulualbumi.

## Kappaleet

## Arvostelut
* Imperiumi: 6-/10

## Lähteet

## Aiheesta muualla
* 
*
To Keep from Crying

**To Keep from Crying** on brittiläisen progressiivistä ja psykedeelistä rockia sekä folkia yhdistelleen Comusin albumi.

## Kappaleet

### A-Puoli
#  
# 
# 
# 
# 
### B-Puoli
# 
# 
#  
# 
#  

## Kokoonpano
* Roger Wootton – akustinen kitara, laulu
* Andy Hellaby – basso, autoharp, nauhaefektit
* Bobbie Watson – lyömäsoittimet, laulu
* Keith Hale – piano, sähköpiano, urut, marimba, syntetisaattori
* Gordon Coxon – rummut, lyömäsoittimet

## Arviot
* Allmusic: 

## Lähteet

## Aiheesta muualla
* ''To Keep from Crying'' discogs.com -sivustolla
* Keep from Crying'' progarchives.com -sivustolla
Vihreä vallankumous (Hevisauruksen albumi)

**Vihreä vallankumous** on Hevisaurus-yhtyeen 25. lokakuuta 2013 julkaisema albumi. Albumilla on mukana DVD, joka sisältää Hevisauruksen joulukonsertin Espoon Barona Areenalta vuodelta 2012. DVD:llä on myös Liskodisko- ja Avaruuden autokorjaamo–musiikkivideot.

## Kappaleet

## Arvostelut
* Imperiumi: 8/10

## Lähteet

## Aiheesta muualla
* 
*
Soittakaa Juranoid!

**Soittakaa Juranoid!** on Hevisaurus-yhtyeen 9. lokakuuta 2015 julkaisema albumi.

## Kappaleet

## Arvostelut
* Keskisuomalainen: 

## Lähteet

## Aiheesta muualla
* 
*
Kvintiini

**Kvintiini** (keskiajan latinan *quintinus* < *quintus*, viides) on vanha pohjoismainen massan mittayksikkö. 1 kvintiini = ¼ luotia = 3,3 grammaa. Yksi vanha eli ruotsalainen luoti = 4 kvintiiniä = 276,5 assia = 13,28 grammaa.

## Lähteet